హెడ్లీ హోవార్త్

హెడ్లీ జాన్ హోవర్త్ (1943, డిసెంబరు 25 - 2008, నవంబరు 7) న్యూజీలాండ్ మాజీ క్రికెటర్. న్యూజీలాండ్ క్రికెట్ జట్టు తరపున 30 టెస్టులు, తొమ్మిది వన్డే ఇంటర్నేషనల్స్ ఆడాడు. ఇతను న్యూజీలాండ్ మాజీ కెప్టెన్ జియోఫ్ హోవర్త్ అన్నయ్య.

 దేశీయ క్రికెట్ 
హోవార్త్ ఆక్లాండ్ గ్రామర్ స్కూల్‌లో చదివాడు. పేస్ బౌలర్ గా రాణించాడు. వెన్నునొప్పి రావడంతో ఇతని కోచ్ మెర్వ్ వాలెస్ స్పిన్ బౌలింగ్ తీసుకోవాలని సూచించాడు.Nigel Smith, Kiwis Declare: Players Tell the Story of New Zealand Cricket, Random House, Auckland, 1994, p. 187. దాంతో బౌలర్ గా మారాడు. 1962లో ఫస్ట్-క్లాస్ అరంగేట్రం చేసాడు.

 అంతర్జాతీయ కెరీర్ 
1969 - 1977 మధ్యకాలంలో న్యూజీలాండ్ తరపున 30 టెస్టులు ఆడాడు, 36.95 సగటుతో 86 వికెట్లు తీశాడు.1969లో నాగ్‌పూర్‌లో భారత్‌పై హోవార్త్ ఐదు వికెట్లు తీసి, న్యూజీలాండ్‌కు మొదటి టెస్టును అందించడంలో సహాయపడి మ్యాచ్ విన్నర్ గా నిలిచాడు.via Reuters. "Former New Zealand spinner Hedley Howarth dies", International Herald Tribune, 8 November 2008. Retrieved 9 November 2008.  కరాచీలో పాకిస్తాన్‌తో జరిగిన టెస్ట్‌లో 80 పరుగులకు 5 వికెట్లు తీసుకున్నాడు.

1972లో బ్రిడ్జ్‌టౌన్‌లో వెస్టిండీస్‌తో జరిగిన మ్యాచ్‌లో 74 ఓవర్లు, 24 మెయిడిన్లు బౌలింగ్ చేసి 138 పరుగులకు 2 వికెట్లు తీశాడు. ఒక టెస్టు ఇన్నింగ్స్‌లో అత్యధిక ఓవర్లు బౌలింగ్ చేసిన న్యూజీలాండ్ రికార్డు ఇది. 1975లో ఇంగ్లాండ్‌లో జరిగిన క్రికెట్ ప్రపంచ కప్‌లో ఆడిన న్యూజీలాండ్ జాతీయ క్రికెట్ జట్టులో భాగమయ్యాడు.

1977, ఫిబ్రవరిలో తన చివరి టెస్టును ఆడాడు. ఆ తర్వాత కొంతకాలం తర్వాత టెస్ట్ క్రికెట్‌కు రిటైర్మెంట్ ప్రకటించాడు. 1979 వరకు ఫస్ట్-క్లాస్ క్రికెట్ ఆడటం కొనసాగించాడు. పదవీ విరమణ చేసిన తర్వాత, తన కుటుంబానికి చెందిన ఫిషింగ్ వ్యాపారమైన కియా ఓరా ఫిషరీస్, తర్వాత కియా ఓరా సీఫుడ్స్‌కు తన సమయాన్ని కేటాయించాడు.Obituary in Dominion Post, 13 November 2008 page B3

 మరణం 
హోవార్త్ తన 64వ ఏట 2008, నవంబరు 7న క్యాన్సర్‌తో మరణించాడు.Staff. "Former New Zealand cricketer dies", Television New Zealand, 8 November 2008. Retrieved 9 November 2008.Cleaver, Dylan. "Balanced spinner with a lot of guts", The New Zealand Herald, 9 November 2008. Retrieved 9 November 2008.

 మూలాలు 

 బాహ్య లింకులు 
 

వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:2008 మరణాలు
వర్గం:1943 జననాలు